Shtëpia-muze e presidentit të parë amerikan shpreson të tërheqë vizitorë të rinj
Një milion vetë kalojnë nëpër mjediset e muzeut çdo vit, por drejtuesit e muzeut po përpiqen të bëjnë për vete adoleshentët
Mount Vernon, siç quhet ferma me shtëpinë muze e Presidentit të parë amerikan, George Washington, më 27 tetor festoi hapjen e galerive dhe disa sallave të reja kinemaje. Zyrtarët e shtëpisë-muze shpresojnë se ndryshimet do të tërheqin edhe vizitorë të tjerë që nuk janë të interesuar tek historia. Mount Vernon qëndron hapur për vizitorët prej 150 vjetësh dhe është shtëpia historike më e vizituar në Shtetet e Bashkuara. Një milion vetë kalojnë nëpër mjediset e saj brenda një viti. Megjithë këto shifra të larta, siç shpjegon drejtori i muzeut Jim Reese, deri tani ka qenë e vështirë të tërhiqet një grup demografik: Qendra e re informuese Donald W. Reynolds ka 13 galeri dhe 3 salla kinemaje që kanë për synim të tërheqin adoleshentët dhe fëmijët me mjete elektronike moderne: Edhe më tërheqëse për të rinjtë është salla e Luftës Revolucionare, e cila përqendrohet në rolin e Uashingtonit si komandant i përgjithshëm i trupave amerikane për pavarësi gjatë shekullit të 18-të. Në një skenë dimri, mbi shikuesit bie borë. Për 17 vjeçarin Collin Wilson, është një përvojë shumë realiste: Jane Forehand, e cila i arsimon vetë në shtëpi fëmijët, ka udhëtuar mbi 300 kilometra për t’i sjellë ata në përurimin e galerive: Kjo përvojë jo vetëm që ka rritur numrin e vizitorëve të moshave të reja, por edhe i ndihmon ata të mësojnë fakte historike, shpjegon Ann Bay, Ndihmës-Drejtoreshë e muzeut Mount Vernon: Të gjithë vizitorët në Mount Vernon, pavarësisht se çfarë moshe janë, do të mësojnë se edhe nëse nuk kishte efekte speciale, jeta e Uashingtonit ishte shumë interesante, si kur ishte i ri, ashtu edhe kur ishte komandant ushtarak, President apo më pas. Uashingtoni është shumë më tepër se fytyra e stamposur në kartmonedhën 1-dollarëshe. Këto hollësi të jetës së Uashingtonit nuk rrëfeheshin më parë në Mount Vernon, por tani janë bërë të pranishme falë qendrës së re informuese.